als_Latn dik_Latn sag_Latn
Miami Heat përmbysën një dizavantazh prej 7 pikësh në fund të pjesës së parë, për të çuar ndeshjen në shtesë ku fituan ndaj Boston Celtics me rezultatin 115-111. Pa dyshim që LeBron James (34 pikë, 10 topa në tabelë) dhe Dwyane Wade (23 pikë, nga të cilat 8 në shtesë) dhanë një ndihmesë shumë të madhe për kampionët në fuqi të Konferencës së Lindjes, të cilë po luftojnë të mbrojnë këtë titull dhe të kualifikohen për në finalet e mëdha.
Në fakt, Miamit i duhej të kishte çdo lojtar në maksimum, pasi organizatori i Boston Celtics, Rajon Rondo ishte në një formë të jashtëzakonshme, duke shënuar 44 pikë, maksimumi në një ndeshje të vetme në karrierën e tij 6-vjeçare. Nga këto 44 pikë, Rondo shënoi të gjitha pikët e Celtics (12) gjatë shtesës, si dhe dha 10 asistë dhe zotëroi 8 topa në tabelë.
Pas dy ndeshjeve të para të Finaleve të Konferencës së Lindjes në Miami, Heat kryesojnë 2-0 dhe tashmë sfida përqëndrohet në pallatin e sportit të Bostonit, TD Garden për dy ndeshjet e ardhshme. Celtics, me një moshë mesatare mjaft të lartë dhe me lojtarë yje në perëndim, si Ray Allen, Kevin Garnett dhe Paul Pierce, do mbështeten sërish tek i riu Rondo për të rikthyer shpresat për një kualifikim të mundshëm në finalet e NBA. Por historia është kundër tyre, pasi Boston Celtics nuk janë kualifikuar asnjëherë pas një dizavantazhi 0-2 që prej vitit 1969.
Kalendari i ndeshjeve të mbetura në kuadër të Finaleve të Konferencës së Lindjes:
Ndeshja 3: Miami @ Boston, 2 qershor ora 02:30*
Ndeshja 4: Miami @ Boston, 4 qershor ora 02:30*
Ndeshja 5**: Boston @ Miami, 6 qershor ora 02:30*
Ndeshja 6**: Miami @ Boston, 8 qershor ora 02:30*
Ndeshja 7**: Boston @ Miami, 10 qershor ora 02:30*
*Orari dhe data sipas orës së Shqipërisë (CET)
**Luhen nëse janë të nevojshme
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn